CELEX: C2004/300/93
Language: et
Date: 2004-12-04 00:00:00
Title: Kohtuasi T-390/04: Carla Piccinni-Leopardi, Carlos Martínez Mongay ja Georgios Katalagarianakis'e 28. septembri 2004. aasta hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/48
            
         Carla Piccinni-Leopardi, Carlos Martínez Mongay ja Georgios Katalagarianakis'e 28. septembri 2004. aasta hagi Euroopa Ühenduste Komisjoni vastu
   (Kohtuasi T-390/04)
   (2004/C 300/93)
   Kohtumenetluse keel: prantsuse
   Carla Piccinni-Leopardi, Carlos Martínez Mongay, mõlema elukoht Brüssel, ja Georgios Katalagarianakis, elukoht Overijse (Belgia), esitasid 28. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hagejate esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni otsus, mis puudutab kogutud teenete ja eelispunktide jagamist hagejatele, samuti otsus mitte edutada neid palgaastmele A4;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Käesolevas menetluses vaidlustavad hagejad kostja otsuse neile mitte anda teenete või erieelispunkte 2003. aasta ametialase edutamise raames selleks, et arvestada muutust nende liigitamisel töölevõtmise ajal, ja otsuse neid sama edutamise raames mitte edutada palgaastmele A4.
   Oma nõuete toetuseks väidavad nad järgmist:
   
               —
            
            
               personalieeskirjade artiklite 43 ja 45 rikkumine, sest kuigi hindamisaruanded koostati varem, said nad siiski oma eelnevate teenete eest hüvitussumma. Hagejad rõhutavad, et nende arvates ülemineku-eelispunkti andmine selle aja põhjal, mille jooksul isik on olnud asjaomasel palgaastmel, rikub põhimõtet, mille kohaselt edutatakse peale ametnike teenete võrdlemist;
            
         
               —
            
            
               võrdse kohtlemise ja mittediskrimineerimise põhimõtete, personalieeskirjade artikli 5 lõike 3 ning ametikohal edasijõudmise põhimõtte rikkumine. Hagejad järeldavad, et need ametnikud, keda juba ammu ei ole edutatud piisavate teenete puudumise tõttu, said ja saavad ka tulevikus 2004. aasta edutamise raames erieelispunkte.
               Samas hagejaid, kelle teeneid ei ole saadud nende tööleasumisest alates õigesti hinnata, koheldakse samamoodi, kui neid ametnikke, keda ei ole saanud liigitada ülemisele palgaastmele seoses töölevõtmisega;
            
         
               —
            
            
               EÜ asutamislepingu artikli 223 rikkumine. Hagejad täpsustavad, et nende arvates on käesoleval juhul küsimus selles, kas peale liigitamistingimuste täitmise üldsätete ebaseaduslikuks tunnistamist ja komisjon poolt nende üldsätete rakendamise alusel tööle võetud mitmete ametnike liigitamise uuesti läbivaatamist, on hagejate kõrgemale palgaastmele liigitamise otsus piiratud nii, et sellel ei ole kasulikku mõju.